CELEX: 32015D1067
Language: hr
Date: 2015-07-01 00:00:00
Title: Provedbena odluka Komisije (EU) 2015/1067 оd 1. srpnja 2015. o mjeri zabrane stavljanja na tržište ubodne pile proizvođača Yongkang Hengfa Electrical Appliance Co Ltd, Kina, koju je poduzela Španjolska u skladu s Direktivom 2006/42/EZ Europskog parlamenta i Vijeća (priopćeno pod brojem dokumenta C(2015) 4360) (Tekst značajan za EGP)

3.7.2015   
            
            
               HR
            
            
               Službeni list Europske unije
            
            
               L 174/28
            
         PROVEDBENA ODLUKA KOMISIJE (EU) 2015/1067
   оd 1. srpnja 2015.
   o mjeri zabrane stavljanja na tržište ubodne pile proizvođača Yongkang Hengfa Electrical Appliance Co Ltd, Kina, koju je poduzela Španjolska u skladu s Direktivom 2006/42/EZ Europskog parlamenta i Vijeća
   
      
         (priopćeno pod brojem dokumenta C(2015) 4360)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima o izmjeni Direktive 95/16/EZ (1), a posebno njezin članak 11. stavak 3.,
   budući da:
   
               (1)
            
            
               Španjolska je obavijestila Komisiju o mjeri zabrane stavljanja na tržište ubodne pile Practyl/JS-HF-55-1 proizvođača Yongkang Hengfa Electrical Appliance Co Ltd, Kina, uvoznika Adeo Service, Francuska, čiji je distributer u Španjolskoj Leroy Merlin, Španjolska.
            
         
               (2)
            
            
               Ubodna pila nosi oznaku CE u skladu s Direktivom 2006/42/EZ.
            
         
               (3)
            
            
               Obrazloženje provođenja mjere jest neusklađenost ubodne pile s temeljnim zdravstvenim i sigurnosnim zahtjevima navedenim u Prilogu I. Direktivi 2006/42/EZ, točkama 1.3.2. – Rizik od puknuća tijekom rada, 1.3.4. – Rizici koji se odnose na površine, rubove ili kutove, 1.4.1. – Opći zahtjevi za štitnike i zaštitne uređaje i 1.4.2. – Posebni zahtjevi za štitnike, jer uređaj nije zadovoljio na ispitivanju izdržljivosti i postoji opasnost od posjekotina i pristupa aktivnim dijelovima.
            
         
               (4)
            
            
               Španjolska je obavijestila distributera i uvoznika o nedostacima. Uvoznik je dobrovoljno poduzeo potrebne mjere za povlačenje neusklađenih proizvoda s tržišta.
            
         
               (5)
            
            
               Dostupnom dokumentacijom, navedenim komentarima te mjerama koje su poduzele dotične stranke dokazano je da ubodna pila Practyl/JS-HF-55-1 ne ispunjava temeljne zdravstvene i sigurnosne zahtjeve Direktive 2006/42/EZ. Stoga je mjeru koju je poduzela Španjolska primjereno smatrati opravdanom,
            
         DONIJELA JE OVU ODLUKU:
   Članak 1.
   Mjera zabrane stavljanja na tržište ubodne pile Practyl/JS-HF-55-1 proizvođača Yongkang Hengfa Electrical Appliance Co Ltd koju je poduzela Španjolska opravdana je.
   Članak 2.
   Ova je Odluka upućena državama članicama.
   
      Sastavljeno u Bruxellesu 1. srpnja 2015.
      
         
            Za Komisiju
         
         Elżbieta BIEŃKOWSKA
         
            Članica Komisije
         
      
   
   
      (1)  SL L 157, 9.6.2006., str. 24.